## Salomé Pradas anuncia que potenciarà els parcs naturals perquè siguen “eines de conscienciació ambiental i lluita contra el despoblament”

*** La consellera de Medi Ambient assenyala que “trencarem la cuirassa que ha impedit, en els últims anys, molts usos dels nostres parcs naturals, sempre des del respecte pel medi natural”**

La consellera de Medi Ambient, Aigua, Infraestructures i Territori, Salomé Pradas, ha anunciat que des de la Conselleria “impulsarem i fomentarem les visites als nostres parcs naturals, que són joies de la naturalesa i volem valorar-los”.

La titular de Medi Ambient, que ha visitat el Parc Natural de la Tinença de Benifassà, s’ha marcat com a objectiu que els parcs naturals de la Comunitat Valenciana “siguen eines per a la conscienciació ambiental i, els de les zones de l’interior, per a la lluita contra el despoblament per mitjà del turisme de naturalesa”.

Així, Salomé Pradas ha indicat que “potenciarem els usos socials als parcs i treballarem per difondre’n els valors, perquè el que no es coneix no es valora, i volem que tots els valencians i els molts visitants a la nostra Comunitat Valenciana s’enamoren dels nostres parcs i del nostre medi natural”.

En definitiva, ha conclòs la consellera, “trencarem la cuirassa que ha impedit, en els últims anys, molts usos dels nostres parcs naturals, sempre des del respecte pel medi natural”.

Fecha: 25/07/2023